Boekgesprek Tema 2 – Suidoosterfees
ELDERS: DIE CAMINO –
VAN TEKS NA TELEVISIE
Erns Grundling se topverkoperboek, Elders, oor sy Camino- staptog in 2015, het as inspirasie gedien vir ’n gelyknamige dokumentêre TV-reeks op kykNET. In hierdie gesprek vertel Grundling, vervaardiger Niel van Deventer en regisseur Charlene Brouwer meer oor hierdie groot avontuur in Spanje en die reis van Elders die boek na Elders die TV-reeks. Van Deventer en Brouwer het ook die reeks Oorsee vir VIA vervaardig en sal meer vertel oor die maak van televisie in die buiteland.